CELEX: 62018TN0599
Language: fi
Date: 2018-10-05 00:00:00
Title: Asia T-599/18: Kanne 5.10.2018 – Aeris Invest v. SRB

26.11.2018   
            
            
               FI
            
            
               Euroopan unionin virallinen lehti
            
            
               C 427/101
            
         
      Kanne 5.10.2018 – Aeris Invest v. SRB
      (Asia T-599/18)
      (2018/C 427/133)
      Oikeudenkäyntikieli: ranska
      
         Asianosaiset
      
      
         Kantaja: Aeris Invest Sàrl (Luxemburg, Luxemburg) (edustajat: asianajajat R. Vallina Hoset, P. Medina Sánchez ja A. Sellés Marco)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 14.9.2018 tehdyn päätöksen,
               
            
                  —
               
               
                  velvoittamaan yhteisen kriisinratkaisuneuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajan nostama kanne koskee yhteisen kriisinratkaisuneuvoston (jäljempänä SRB) 14.9.2018 tekemää päätöstä olla suorittamatta jälkikäteen lopullista arvostusta Banco Popular Español, SA:ta koskevasta kriisinratkaisumääräyksestä 7.6.2017 tehdyn päätöksen SRB/EES/2017/08 yhteydessä (jäljempänä riidanalainen päätös), ja kantaja vetoaa tämän kanteensa tueksi kahteen kanneperusteeseen.
      
               
                  1)
               
               
                  Ensimmäinen kanneperuste, joka perustuu yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annetun Euroopan parlamentin ja neuvoston asetuksen (EU) N:o 806/2014 (EUVL 2014, L 25, s. 90) 20 artiklan 11 kohdan rikkomiseen. Tässä kanneperusteessa on kolme osaa.
                  
                              —
                           
                           
                              Ensimmäinen osa, joka koskee väitettä siitä, että riidanalaisessa päätöksessä lausutaan mahdollisuudesta palauttaa velkojien saamiset kirjanpitoon tai korottaa maksetun vastikkeen arvoa ilman jälkikäteen suoritettavaa lopullista arvostusta.
                           
                        
                              —
                           
                           
                              Toinen osa, joka koskee väitettä, jonka mukaan SRB ei varmistanut, että arvostus perustuu mahdollisimman ajantasaiseen ja kattavaan tietoon siten, että mahdolliset tappiot, jotka kohdistuvat yhteisön varoihin, otetaan kokonaisuudessaan huomioon.
                           
                        
                              —
                           
                           
                              Kolmas osa, joka koskee asiaan Meroni perustuvan oikeuskäytännön virheellistä soveltamista siltä osin kuin komission olisi pitänyt sallia SRB:n päätös olla valvomatta sitä, suoritetaanko lopullinen arvostus jälkikäteen.
                           
                        
            
               
                  2)
               
               
                  Toinen kanneperuste, joka perustuu väitteeseen riidanalaista päätöstä rasittavasta harkintavallan väärinkäytöstä, jonka tueksi on osoitettu objektiivisia, asiaankuuluvia ja yhtäpitäviä seikkoja. Tältä osin kantaja väittää, että riidanalaisessa päätöksessä on vältetty edellä mainitun asetuksen (EU) N:o 806/2014 20 artiklassa säädetty menettely ja että SRB pyrki sen antaessaan salaamaan Banco Popular Español, S.A:n todellisen tilanteen.